Ipeľská pahorkatina

Ipeľská pahorkatina je geomorfologický podcelok Podunajskej pahorkatiny. Tvorí ju územie, ležiace medzi údoliami riek Hron a Štiavnica. Vymedzenie Podcelok sa nachádza na východnom okraji Podunajskej pahorkatiny a zaberá pás územia medzi Hronskou a Ipeľskou nivou. Východným smerom leží Ipeľská niva a Bzovícka pahorkatina (podcelok Krupinskej planiny), severný okraj vymedzujú Štiavnické vrchy s podcelkami Sitnianska vrchovina a Hodrušská hornatina. Západne pokračuje Podunajská pahorkatina Hronskou nivou a južný okraj sa dotýka pohoria Burda. Delenie Ipeľská pahorkatina sa delí na tieto časti: Bajtavská brána Zalabský chrbát Santovská pahorkatina Brhlovské podhorie Sebechlebská pahorkatina Bátovská pahorkatina Čajkovská zníženina Geológia Rozčlenená pahorkatina na rôznych neogénnych sedimentoch a pyroklastikách s ostrovčekmi mezozoika, rozlámaných a prekrytých sprašou a sprašovými hlinami. Po zlomoch vystupujú minerálne a termálne vody v Santovke, Slatine a v Dudinciach. Chránené územia Na území Ipeľskej pahorkatiny ležia maloplošné chránené územia: Horšianska dolina – národná prírodná rezervácia Travertínová kopa – prírodná pamiatka Zlepencová terasa – prírodná pamiatka Dudinské travertíny – prírodná pamiatka Sovie vinohrady – prírodná rezervácia Kráľovičova slatina – chránený areál Bohunický park – chránený areál Doprava Severojužným smerom vedie európska cesta 77 (Zvolen – Budapešť) v trase cesty I/66 (Zvolen – Šahy), ktorú pri Horných Semerovciach križuje cesta I/75 (Nitra – Hontianske Nemce). Severným okrajom vedie cesta I/51 (Levice – Banská Štiavnica). Zo severu na juh vedie aj železničná trať Zvolen – Čata. Referencie